钦定古今图书集成/明伦汇编/官常典/第560卷 > 康日知
## 钦定古今图书集成/明伦汇编/官常典/第560卷 > 康日知

按《唐书》本传：“日知，灵州人。祖植，当开元时，缚康待宾平大湖州，元宗召见，擢左武卫大将军，封天山县男。
日知少事李惟岳，擢累赵州刺史。惟岳叛，日知与别
驾李濯及部将百人，啐牲血共盟固州自归。惟岳怒，
遣先锋兵马使王武俊攻之，日知使客谢武俊曰：‘贼
孱甚，安足共安危哉？吾城固士和，虽引岁未可下，且
贼所恃者田悦耳，悦兵血蔑邢，壕可浮，不能残半堞，
况吾城之完乎’？”又绐为台检示曰：“使者赍诏谕中丞，
中丞奈何负天子，从小儿跳梁哉？”武俊悟，引兵还，斩
惟岳以献。德宗美其谋，擢为深赵观察使，赐实封户
二百。会武俊拒命，遣将张锺葵攻赵州，日知破之，上
俘京师。兴元元年，以深赵益成德，徙日，知奉诚军节
度使，又徙晋绛，加累检校尚书左仆射，封会稽郡王。
贞元初卒，赠太子太师。